CELEX: 62020TN0041
Language: sl
Date: 2020-01-24 00:00:00
Title: Zadeva T-41/20: Tožba, vložena 24. januarja 2020 – Di Bernardo/Komisija

9.3.2020   
            
            
               SL
            
            
               Uradni list Evropske unije
            
            
               C 77/60
            
         
      Tožba, vložena 24. januarja 2020 – Di Bernardo/Komisija
      (Zadeva T-41/20)
      (2020/C 77/81)
      Jezik postopka: francoščina
      
         Stranki
      
      
         Tožeča stranka: Danilo Di Bernardo (Bruselj, Belgija) (zastopnika: S. Orlandi in T. Martin, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep z dne 13. marca 2019, sprejet za izvršitev sodbe z dne 29. novembra 2018 v zadevi T-811/16, razglasi za ničen;
               
            
                  —
               
               
                  Komisiji naloži, naj tožeči stranki za povračilo premoženjske škode, ki ji je bila povzročena, plača znesek v višini 50 000 EUR ter znesek v višini 7 000 EUR s pridržkom zvišanja med postopkom za povračilo njene nepremoženjske škode;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: kršitev razpisa natečaja s strani natečajne komisije, ker je bil s pogoji za pripustitev, ki jih je določila, nezakonito omejen obseg navedenega razpisa. Tožeča stranka v zvezi s tem trdi, da je natečajna komisija s tem, da je sprejela merila za pripustitev, katerih posledica je izključitev upoštevanja izkušenj, ki so primerljive z izkušnjami tožeče stranke, pri katerih pa gre za izkušnje, ki so združljive z zahtevami iz razpisa natečaja, kršila ta razpis.
               
            
                  2.
               
               
                  Drugi tožbeni razlog: očitne napake pri presoji, storjene v izpodbijanem sklepu v zvezi z vprašanjem, ali so poklicne izkušnje tožeče stranke povezane z vrsto del, opisanih v razpisu natečaja.